Ջրի մաքրման բիոգործարաններ

[մինի|350x350փքս|Լա Ֆարֆանա, կեղտաջրերի մաքրման կայան, որը վերամշակում է Սանտյագոյի բնակչության մոտ 50%-ի (3.7 միլիոն մարդ) օգտագործած ջուրը: Գտնվում է [Սանտյագոյի մայրաքաղաքային տարածաշրջան|Սանտյագոյի մայրաքաղաքային շրջանի Մայպու համայնքում]]
**Ջրի մաքրման բիոգործարաններ** կամ **կենսաբանական մաքրման կայաններ**, շրջակա միջավայրի ավանդական սանիտարական համակարգերում (կեղտաջրերի մաքրման և ջրամաքրման կայաններ) ներդրված տարբեր բարելավումներ, որոնք իրականացվում են  շրջանաձև տնտեսության շրջանակներում դրանց վերաիմաստավորման միջոցով՝  կեղտաջրերը  էներգիայի, պարարտանյութի և խմելու ջրի կամ ոռոգման ջրի վերածելով։ 

Այս գաղափարն առաջին անգամ օգտագործել է Չիլիի «Ագուաս Անդինաս» կենսագործարանային համալիրում, հանձինս գործադիր տնօրեն Նարսիս Բերբերանայի։ Իրականացմանը մասնակցել են ընկերության ինժեներներ Իվ Լեստին, Կառլոս Կաստրոն և Լիզետ Գախարդոն։

## Բնութագիր
[մինի|Շրջանաձև տնտեսության դիագրամը աջից որպես [վերականգնվող ռեսուրսներ՝ «մշակում, օգտագործում, վերաօգտագործում, վերամշակում, թափոն», համեմատության համար ձախից գծային մոտեցման «վերցրու, օգտագործիր, հողին հանձնիր» հետ]]
Բիոգործարանները համակարգեր են, որոնք օգտագործում են բնական միկրոօրգանիզմներ և կենսաբանական գործընթացներ՝ կեղտաջրերն օրգանական աղտոտիչներից մաքրելու համար: Այս տեխնոլոգիան թույլ է տալիս հասնել մաքրման բարձր աստիճանի (մինչև 95-98%), ինչը ջուրը դարձնում է անվտանգ շրջակա միջավայրի համար կամ պիտանի՝ ոռոգման նպատակով օգտագործելու համար:

Ընդհանուր առմամբ, կենսագործարանները գծային մշակման մոտեցումից, որտեղ ռեսուրսները արդյունահանվում և վերամշակվում են՝ այդպիսով առաջացնելով թափոններ, անցում են կատարում գործարանների, որոնք մատակարարում են նոր արժեքավոր ռեսուրսներ, ինչպիսիք են էլեկտրաէներգիան, բնական գազը, գյուղատնտեսական պարարտանյութը կամ մաքուր ջուրը, որոնք ստացվում են այն նյութից, որը նախկինում համարվում էր թափոն։

## Պատմություն
Առաջին կենսագործարանային համալիրը ստեղծվել է 2017 թվականին Չիլիի «Ագուաս Անդինաս» ջրամատակարարման և ջրամաքրման կազմակերպության կողմից, երբ այս նոր ռազմավարությունը կիրառվել է նրա տարբեր կեղտաջրերի մաքրման կայաններում՝ Լա Ֆարֆանայում և Մապոչո-Տրեբալում, ինչպես նաև Լա Ֆլորիդայի ջրամաքրման կայանում՝ դրանք բոլորը միավորելով «Կենսաֆակտորիա Գրանդ Սանտյագո» անվան տակ։

Առաջին տարվա ընթացքում  Biofactoría Gran Santiago-ն արտադրել է ընդհանուր առմամբ 51.792.240 կՎտժ էլեկտրաէներգիա, 160.337 ջերմաքանակ (''BTU'' ) բիոգազ, գյուղատնտեսական մշակաբույսերի համար նախատեսված 111.842 ''տոննա'' պարարտանյութ և 603 միլիոն խորանարդ մետր մաքուր ջուր, որը վերադարձվել է իր բնական աղբյուրներ։

## Սկզբունքներ
մինի|Aguas Andinas ընկերության Gran Santiago Ջրի մաքրման կայան բիոգործարանը Լա Ֆարֆանա, Չիլիի Սանտյագո քաղաք
Բիոգործարանային նոր հայեցակարգը մշակած  «Ագուաս Անդինաս» ընկերության տվյալներով՝ կենսագործարանները գործում են 6 հիմնական սկզբունքներով․

# Ջրի հոսք. Օգտագործելով ջրի էներգիան որպես ռեսուրս, դրանք մաքրվելուց հետո ստեղծում են դրա օգտագործման նոր հնարավորություններ, ինչպիսիք են ոռոգումը և ստորջրյա ջրատար հորիզոնի լցումը։
# Աշխատել սեփական էներգիայով. օգտագործելով վերականգնվող աղբյուր, ինչպիսին է ջուրը, կենսագործարանի հիմնական նպատակն է հոգալ իր գործունեության էլեկտրաէներգիայի պահանջարկի ամբողջ քանակը և սնուցել իր սեփական համակարգը՝ և՛ որպես էներգիա, և՛ որպես կենսամեթան։
# Թափոնների վերափոխում. թափոնները հասկանցվում են որպես նոր ռեսուրսների աղբյուր, ինչպիսին է կեղտաջրերի մաքրման գործընթացից առաջացող տիղմը, որն օգտագործվում է որպես գյուղատնտեսական պարարտանյութ:
# Օդի պաշտպանություն. կառույցներում կան հոտազերծման համակարգեր, որոնք չեզոքացնում են հոտը, նվազեցնում գազերի արտանետումները և ստանձնում շրջակա միջավայրի անտառվերականգնման աշխատանքները՝ նվազագույնի հասցնելով դրա ազդեցությունը շրջակա միջավայրի վրա։
# Կենսաբազմազանության պաշտպանություն. խթանում են նախաձեռնություններ, որոնք ստեղծում են վայրի բնության համար օպտիմալ էկոհամակարգ: Դրանցից մի քանիսն են՝ կեղտաջրերով աղտոտված գետերի մաքրումը, շրջակա միջավայրի պահպանումը և արհեստական լճերի ստեղծումը, որոնք նպատակ ունեն պաշտպանել նույն միջավայրը:
# Սոցիալական ներգրավվածություն.
#* Համայնքի ներգրավվածություն. սոցիալական նախաձեռնությունների ֆինանսավորում։
#* Համագործակցություն այլ ընկերությունների հետ. այլ տարածքներից եկող ջրի վերամշակման հետ կապված նախագծերի խթանում։
#* Հետազոտություն. ինչպես կենսատեխնոլոգիայի, այնպես էլ գործընթացային ճարտարագիտության հետազոտությունների կատարելագործում:

## Մրցանակներ
2018 թվականի սեպտեմբերին Ագուաս Անդինասի կենսագործարանի նախագիծը արժանացել է «*Փոփոխության խթան»* («Momentum for Change») մրցանակի, որը շնորհվել է Կատովիցեում տեղի ունեցած Կլիմայի փոփոխության վերաբերյալ Միավորված Ազգերի Կազմակերպության (ՄԱԿ) կոնֆերանսի ժամանակ՝ ճանաչելով դրա ներդրումը կլիմայի փոփոխության կանխարգելմանն ուղղված այս նոր ռազմավարության մեջ։

2018 թվականի հոկտեմբերին չիլիական Recyclápolis հիմնադրամը իր Recyclápolis բնապահպանական ազգային մրցանակ  է շնորհել Biofactoría Gran Santiago-ի կենսամեթանացման կայանին, որը ներդրվել է չիլիական Metrogás և Aguas Andinas ընկերությունների կողմից։

## Առավելություններ և կիրառություն
* Գյուղատնտեսությունում բնական պեստիցիդների ստացում, որոնք չեն վնասում հողի միկրոֆլորան։
* Նվազագույն էներգիայի ծախս և թափոնների վերամշակում՝ նպաստելով «կանաչ տնտեսությանը»։

## Հայաստանում
Հայաստանում գործում են մի քանի մասնագիտացված ընկերություններ, որոնք արտադրում կամ տեղադրում են նման կայաններ.

* Blue Waters AM: Արտադրում է կենսաբանական մաքրման կայաններ, որոնք ապահովում են 95-98% մաքրություն և հանդիսանում են կենտրոնացված կոյուղու ժամանակակից այլընտրանք:
* Khimmaster (Քիմմաստեր): Համագործակցում է չեխական Topolwater ընկերության հետ և առաջարկում է կենսաբանական ռեակտորներ կենցաղային կեղտաջրերի և արդյունաբերական ջրերի մաքրման համար:
* Greenline: Մասնագիտացված է բիզնեսի և առանձնատների համար նախատեսված կեղտաջրերի մաքրման կայանների տեղադրման մեջ:

* Փարաքարի մաքրման կայանը Հայաստանում իրականացված նախագծերից է, որտեղ կեղտաջրերը մաքրվում են հատուկ լճակների միջոցով և օգտագործվում ոռոգման համար։

## Ծանոթագրություններ

## Արտաքին հղումներ
* 
* 
* 

Կատեգորիա:Աղբ
Կատեգորիա:Արդյունաբերություն
Կատեգորիա:Բնապահպանական քաղաքականություն
Կատեգորիա:Թափոնների կառավարում
Կատեգորիա:Չիլիի տնտեսություն
Կատեգորիա:Ջուր և բնություն
Կատեգորիա:Ջրաբանություն
Կատեգորիա:Ջրամատակարարում